༧གོང་ས་རྒྱལ་བ་རིན་པོ་ཆེ་མཆོག་ནས་གོ་ལ་ཚ་འགྱུར་གྱི་དཀའ་ངལ་ཆེ་རུ་འགྲོ་བཞིན་པའི་སྐབས་འདིར་རྒྱལ་ཁབ་ཕན་ཚུན་བར་དམག་འཁྲུག་དང་ཆོས་ལུགས་ནང་ཁུལ་བར་བརྩད་ནས་འདུག་པ་ལས་ཚང་མ་མཉམ་རུབ་གྱིས་ལས་ཀ་བྱེད་དགོས་སྐོར་གསུངས་འདུགདེ་རིང་སྔ་དྲོའི་ཆུ་ཚོད་༩།༠༠སྟེང་བཞུགས་སྒར་དྷ་རམ་ས་ལའི་རྒྱལ་བའི་ཕོ་བྲང་དུ།༧གོང་ས་རྒྱལ་བ་རིན་པོ་མཆོག་ནས་ཨ་རིའི་ཞི་བདེ་ལྟེ་གནས་ཁང་གི་རྒྱལ་ཁབ་༡༤ཡི་གཞོན་སྐྱེས་མགོ་འཁྲིད་༢༨དང་མཉམ་དུ་དཀའ་ངལ་ལ་གདོང་ལེན་བྱེད་ཕྱོགས་སྐོར་བགྲོ་གླེང་གསུང་བཤད་གནང་ཡོད་པ་དང་།སྐབས་དེར་༧གོང་ས་རྒྱལ་བ་རིན་པོ་ཆེ་མཆོག་ནས་འདས་པ་ནི་འདས་སོང་བ་ཞིག་ཡིན་པས་ང་ཚོས་འདས་དོན་ལ་འགྱུར་བ་གཏོང་ཐབས་མེད་ཀྱང་རེ་བ་ཞིག་ཡོད་པ་ནི་མ་འོངས་པ་ཡིན་པས།ད་ལྟའི་མི་རབས་འདིར་མ་འོངས་གང་འདྲ་ཞིག་བཟོ་སྐྲུན་བྱེད་པའི་གོ་སྐབས་ཡོད་པ་དང་།འདས་པའི་དུས་རབས་ཉི་ཤུ་པ་ནི་དམག་འཁྲུག་གི་དུས་རབས་ཤིག་བྱུང་བས་འགྲོ་བ་མིའི་རིགས་ཀྱིས་ཇི་ཙམ་མྱངས་མིན་ད་ལྟ་ཡང་རྗེས་ཤུལ་ཡོད་པ་དང་།དུས་རབས་ཉི་ཤུ་རྩ་གཅིག་ནང་བཟང་ཕྱོགས་ཀྱི་འགྱུར་བ་མང་པོ་ཐེབས་ཡོད་སྐོར་སོགས་གསུངས་འདུག